गरुडपुराणम्/आचारकाण्डः/अध्यायः २०७
सूत उवाच 
वासुदेवं गुरुं नत्वा गणं शम्भुं सरस्वतीम् 
मात्रावर्णप्रभेदेन च्छन्दो वक्ष्येऽल्पबुद्धये  १ 
सर्वादिमध्यान्तगलौ म्नौ भ्यौ ज्रौ स्तौ त्रिका गणाः 
आर्या चतुष्कलाद्यन्तसर्वमध्ये चतुर्गणाः  २ 
व्यञ्जनान्तो विसर्गान्तौ दीर्घो युक्तपरो गुरुः 
सानुस्वारश्च पादान्तो वा इत्युक्तो द्विमात्रकः  ३ 
यदा नापि क्रमं योगे लघुतापि क्वचिद्गुरोः 
श्लोकचार्यादिसंज्ञा स्याद्यतिर्विच्छेदसंज्ञिका  ४ 
ज्ञेयः पादश्च तुर्यांशो युक् समं विषमन्त्वयुक् 
सममर्धसमं वृत्तं विषमञ्च तृतीयकम्  ५ 
इति श्रीगारुडे महापुराणे पूर्वखण्डे प्रथमांशाख्ये आचारकाण्डे छन्दः शास्त्रे छन्दःसंज्ञापरिभाषानिरूपणं नाम सप्तोत्तरद्विशततमोऽध्यायः

आचारकाण्डः